CELEX: 62009TJ0169
Ühenduse kaubamärk
Vastulausemenetlus
Ühenduse sõnamärgi GOTHA taotlus
Varasem ühenduse kujutismärk gotcha
Suhteline keeldumispõhjus
Segiajamise tõenäosus
Tähiste sarnasus
Määruse (EÜ) nr 40/94 artikli 8 lõike 1 punkt b (nüüd määruse (EÜ) nr 207/2009 artikli 8 lõike 1 punkt b)

Hagi Siseturu Ühtlustamise Ameti esimese apellatsioonikoja 12. veebruari 2009. aasta otsuse (asi R 657/2008‑1) peale, mis
käsitleb Perry Ellis International Group Holdings, Ltd ja Vidieffe Srl‑i vahelist vastulausemenetlust.
Kohtuasja andmed
Ühenduse kaubamärgi taotleja:
Vidieffe Srl
Asjaomane ühenduse kaubamärk:
sõnamärk GOTHA kaupadele klassides 18 ja 25 – registreerimistaotlus nr 3665957
Vastulause aluseks oleva kaubamärgi või tähise omanik:
Perry Ellis International Group Holdings, Ltd
Vastulause aluseks esitatud kaubamärk või tähis:
ühenduse kujutismärk gotcha (nr 2896199) kaupadele klassides 3, 18 ja 25
Vastulausete osakonna otsus:
lükata vastulause tervikuna tagasi
Apellatsioonikoja otsus:
rahuldada kaebus osaliselt
Resolutsioon
1.
Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 12. veebruari 2009. aasta
otsus (asi R 657/2008‑1) osas, milles see tühistab vastulausete osakonna otsuse osas, milles lükati tagasi vastulause seoses
esiteks klassi 18 liigitatud kaupadega „nahk ja tehisnahk, mis ei kuulu teistesse klassidesse; reisikastid ja reisikohvrid;
päikese- ja vihmavarjud, jalutuskepid” ja teiseks kõikide kaupadega klassis 25.
2.
Jätta hagi ülejäänud osas rahuldamata.
3.
Mõista kohtukulud välja Siseturu Ühtlustamise Ametilt, kes ühtlasi kannab ise enda kohtukulud.